ཐལ་བསྲེག་གོ་རེ༼མོའོ་མོའོ༽འི་འབྱུང་ཁུངས་ལ་དམངས་ཁྲོད་དུ་འདི་འདྲའི་གཏམ་རྒྱུད་ཅིག་ཡོད་དེ།གནའ་སྔོན་མོར་ཁྱིམ་ཚང་ཞིག་གི་ཁྱིམ་བདག་སྐྱེས་པ་དེ་དུས་རྒྱུན་དུ་རི་འགོར་རི་དྭགས་རྔོན་དུ་འགྲོ།ཉིན་ཞིག་ལ་ཁོ་ཡིས་ནམ་རྒྱུན་ལྟར་བྲག་ཁུང་དུ་མེ་སྦར་ཏེ་རྫ་ཁོག་ནང་ལ་ཟན་ལོག་བསྲེག་པའི་སྐབས་སུ་ཕ་རོལ་གྱི་རི་བོར་གཅན་གཟན་གྱིས་ངར་སྐད་སྒྲོག་པ་ཐོས་པས་ལམ་སང་ཟན་ལོག་ཐལ་བར་སྦས་ཏེ་གཅན་གཟན་གསད་པར་སོང༌།ཚུར་ལོག་དུས་ཁོ་ཡིས་ང་ལ་ཤ་བཟའ་རྒྱུ་ཡོད་ཀྱང་ཟན་ལོག་ཚིག་སྟེ་བཟའ་མི་ཉན་ཞེས་རང་གིས་རང་ལ་ཁེར་ལབ་བྱས་ཏེ་ཐལ་བ་བསློགས་ཏེ་བལྟས་དུས་ཟན་ལོག་མ་ཚིག་པར་དབྱིབས་གོར་གོར་ལས་དྲི་ཞིམ་འཐུལ་བས་ཁོ་ཧ་ཅང་དགའ་སྟེ་དེ་མོ་ཡག་དེ་མོ་ཡག༼མིག་འབྲས་དང་འདྲ་བའི་དོན་ཡིན༽ཅེས་ངག་ལས་ཤོར།དུས་དེ་ནས་བཟུང་དེ་མོ་ཡག་ཅེས་པའི་མིང་དེ་རྒྱལ་རོང་ས་ཁུལ་དུ་དར་ཏེ་ད་ལྟའི་བར་དུ་གནས།རྒྱལ་རོང་ཐལ་བསྲེག་གོ་རེ༼མོའོ་མོའོ༽ལ་གྲོ་དང་བྲ་བོ།